
 MACROBUTTON [Dátum] 

 MACROBUTTON "[dátum]" Ing. arch. Ondrej Horváth
Číslo spisu:      /2021
Návrh uznesenia

Zmena ÚPN (Územného plánu) mesta Trnava, lokalita A – Jačmenná ulica
Mestské zastupiteľstvo mesta Trnava po prerokovaní:

Alt. A

1. Nepovoľuje
spracovanie  Zmeny Územného plánu mesta Trnava, lokalita A – Jačmenná ulica

2. Ukladá 
Mestskému úradu v Trnave

upovedomiť žiadateľa o nepovolení  Zmeny Územného plánu mesta Trnava, lokalita A – Jačmenná ulica 

Termín: 22.12.2021

Alt. B
1. Povoľuje 
spracovanie Zmeny Územného plánu mesta Trnava, lokalita A – Jačmenná ulica
2. Ukladá 
Mestskému úradu v Trnave

a)  zabezpečiť spracovanie Zmeny Územného plánu mesta Trnava,  lokalita A – Jačmenná ulica na základe prefinancovania žiadateľom

Termín: 31.6.2022
b) zabezpečiť prerokovanie Zmeny Územného plánu mesta Trnava, lokalita A – Jačmenná ulica 

Termín: po spracovaní zmeny ÚPN

c)  po prerokovaní Zmeny Územného plánu mesta Trnava,  lokalita A – Jačmenná ulica  predložiť na schválenie  mestskému zastupiteľstvu 

    Termín: 31.12.2022
Návrh uznesenia

Zmena ÚPN (Územného plánu) mesta Trnava, lokalita B – Obytná zóna Prúdy II 
Mestské zastupiteľstvo mesta Trnava po prerokovaní:

Alt. A
1. Povoľuje 
spracovanie Zmeny Územného plánu mesta Trnava, lokalita B – Obytná zóna Prúdy II
2. Ukladá 
Mestskému úradu v Trnave

a)  zabezpečiť spracovanie Zmeny Územného plánu mesta Trnava, lokalita B - Obytná zóna Prúdy II na základe prefinancovania žiadateľmi 
Termín: 31.6.2021

b) zabezpečiť prerokovanie Zmeny Územného plánu mesta Trnava, lokalita B - Obytná zóna Prúdy II 

Termín: po spracovaní zmeny ÚPN

c)  po prerokovaní Zmeny Územného plánu mesta Trnava,  lokalita B - Obytná zóna Prúdy II predložiť na schválenie  mestskému zastupiteľstvu 

    Termín: 31.12.2022

Alt. B
1. Nepovoľuje
spracovanie  Zmeny Územného plánu mesta Trnava, lokalita B - Obytná zóna Prúdy II 

2. Ukladá 
Mestskému úradu v Trnave

upovedomiť žiadateľov o nepovolení  Zmeny Územného plánu mesta Trnava, lokalita B - Obytná zóna Prúdy II
Termín: 22.12.2021

Návrh uznesenia

Zmena ÚPN mesta Trnava, lokalita C – IBV Za traťou IV/C

Mestské zastupiteľstvo mesta Trnava po prerokovaní:

Alt. A
1. Nepovoľuje
spracovanie  Zmeny Územného plánu mesta Trnava, lokalita C – IBV Za traťou IV/C

2. Ukladá 
Mestskému úradu v Trnave

upovedomiť žiadateľov o nepovolení  Zmeny Územného plánu mesta Trnava, lokalita C – IBV Za traťou IV/C Termín: 22.12.2021

Návrh uznesenia

Zmena ÚPN (Územného plánu) mesta Trnava, lokalita D – LC – výroba a oprava kolies

Mestské zastupiteľstvo mesta Trnava po prerokovaní:

Alt. A

1. Nepovoľuje
spracovanie  Zmeny Územného plánu mesta Trnava, lokalita D – LC – výroba a oprava kolies

2. Ukladá 
Mestskému úradu v Trnave

upovedomiť žiadateľa o nepovolení  Zmeny Územného plánu mesta Trnava, lokalita D – LC – výroba a oprava kolies 

Termín: 22.12.2021

Alt. B
1. Povoľuje 
spracovanie Zmeny Územného plánu mesta Trnava, lokalita D – LC – výroba a oprava kolies

2. Ukladá 
Mestskému úradu v Trnave

a)  zabezpečiť spracovanie Zmeny Územného plánu mesta Trnava,  lokalita D – LC – výroba a oprava kolies na základe prefinancovania žiadateľom

Termín: 31.6.2022

b) zabezpečiť prerokovanie Zmeny Územného plánu mesta Trnava, lokalita D – LC – výroba a oprava kolies

Termín: po spracovaní zmeny ÚPN

c)  po prerokovaní Zmeny Územného plánu mesta Trnava,  lokalita D – LC – výroba a oprava kolies  predložiť na schválenie  mestskému zastupiteľstvu 

    Termín: 31.12.2022

Návrh uznesenia

Zmena ÚPN (Územného plánu) mesta Trnava, lokalita E – autosalón ŠKODA
Mestské zastupiteľstvo mesta Trnava po prerokovaní:

Alt. A

1. Nepovoľuje
spracovanie  Zmeny Územného plánu mesta Trnava, lokalita E – autosalón ŠKODA

2. Ukladá 
Mestskému úradu v Trnave

upovedomiť žiadateľa o nepovolení  Zmeny Územného plánu mesta Trnava, lokalita E – autosalón ŠKODA 

Termín: 22.12.2021

Alt. B
1. Povoľuje 
spracovanie Zmeny Územného plánu mesta Trnava, lokalita E – autosalón ŠKODA

2. Ukladá 
Mestskému úradu v Trnave

a)  zabezpečiť spracovanie Zmeny Územného plánu mesta Trnava,  lokalita E – autosalón ŠKODA na základe prefinancovania žiadateľom

Termín: 31.6.2022

b) zabezpečiť prerokovanie Zmeny Územného plánu mesta Trnava, lokalita E – autosalón ŠKODA 

Termín: po spracovaní zmeny ÚPN

c)  po prerokovaní Zmeny Územného plánu mesta Trnava,  lokalita E – autosalón ŠKODA  predložiť na schválenie  mestskému zastupiteľstvu 

    Termín: 31.12.2022

Dôvodová správa

Orgán  územného  plánovania  -  mesto  Trnava  obstaráva územnoplánovaciu  doku- mentáciu  a v zmysle § 30  zákona  č.  50/1976   Zb.   je  povinný   sledovať,  či   sa   nezmenili územno-technické,  hospodárske  a sociálne  predpoklady,  na  základe  ktorých   bola navrhnutá koncepcia územia. Ak dôjde k zmene    predpokladov,     orgán      územného    plánovania prostredníctvom  odboru územného rozvoja a koncepcií obstará    doplnok, zmenu alebo úpravu územného plánu.

Povolenie na spracovanie návrhu zmien a doplnkov schvaľuje mestské zastupiteľstvo.

Územný plán mesta Trnava bol spracovaný v zmysle platnej legislatívy a metodiky a na základe výsledkov verejného prerokovania  schválený mestským zastupiteľstvom, záväzná časť novelizovaným VZN č. 466 dňa 26.6.2016 a každoročne následnými zmenami. Mesto Trnava  zabezpečuje legislatívne prerokovania a schvaľovania zmien, doplnkov a úprav podľa potrieb mesta alebo na základe žiadosti iných subjektov. Sú  predkladané návrhy na povolenie spracovania piatich  zmien územného plánu, všetky na základe žiadostí investorov a majiteľov pozemkov.
Zmena ÚPN, lokalita A – Jačmenná ulica
O zmenu územného plánu požiadal zástupca vlastníkov bytovky stojacej na pozemku parc.č. 5680/157. V žiadosti uvádza, že pred päťdesiatimi rokmi na pozemku parc.č. 5680/157 vyrástol bytový dom, kde bývajú už teraz vlastníci bytov. So súhlasom Školského majetku a Strednej poľnohospodárskej a technickej školy v Trnave sa začalo na mieste skládky štrku a škváry planírovanie nevyužitého pozemku, ktorý sa zmenil na záhradu a oplotil sa. Napriek snahe odkúpiť predmetný pozemok, jeho časť, sa ho nepodarilo  odkúpiť z viacerých dôvodov. Nakoniec vlastník pozemok predal a nový majiteľ ho predáva ako stavebný pozemok. Na pozemku v priebehu rokov vyrástli sklady uhlia a dreva na kúrenie, na veci pre záhradu a na chov hospodárskych zvierat a ako píše žiadateľ so súhlasom vtedajšieho majiteľa. 

Vlastníci bytov sa v súčasnosti pokúšajú odkúpiť pozemok, ktorý je súčasťou parcely 5680/257 za cenu ornej pôdy a nie za cenu stavebnej parcely. Na pozemku sa nachádzajú inžinierske siete, septik, poľná cesta s právom užívania najmä z dôvodu vyprázdňovania septiku.  Septik je potrebný do doby skolaudovania kanalizácie. Kolaudácia sa uskutoční 12/2021.
Druhá časť žiadosti sa týka pozemku 5680/205 v majetku Slovenského pozemkového fondu, ktorý chcú žiadatelia taktiež odkúpiť. 

Pozemky sú v súčasnom územnom pláne vedené ako plocha, bloky areálov a zariadení mestotvorných podnikateľských aktivít, komercie a služieb. 
Táto žiadosť je podaná opakovane, v minulosti bolo k nej negatívne stanovisko, nakoľko je nezmyslené vyčleniť takúto malú plochu ako ornú pôdu a taktiež preto, že potom  podľa zmeneného územného plánu by jestvujúce objekty boli s ním v rozpore. Zmenu je možné skôr upraviť  – priradiť pozemok k susednému funkčnému kódu A.01 – nízkopodlažnej  zástavbe, na ktorom stoja aj bytové objekty žiadateľov, ale so súhlasom terajších majiteľov pozemkov, od ktorých nie je zatiaľ žiadne vyjadrenie..  

Návrhom sa zaoberala  Komisia stavebná, územného plánovania a dopravy MZ na svojom zasadnutí dňa 22. 11.2021  a tá neodporučila schváliť mestskému zastupiteľstvu povolenie na spracovanie tejto zmeny.

Zmena ÚPN,  lokalita B – Obytná zóna Prúdy II 

Firma PL – Reality, s.r.o., Dechtice, a ďalší vlastníci pozemkov pán Tibor Díte, Ing. Helena Senková, pán Vladimír Hronček požiadali o zmenu územného plánu v lokalite Prúdy II, nakoľko chcú preklasifikovať súčasný stav pozemkov z prognózy   do návrhového obdobia (súčasnosti). Na predmetných pozemkoch je vo výhľade výstavba bytových domov, čiastočne vybavenosti, služieb a tiež zelených plôch. Vlastníci pozemkov uvádzajú, že ich pozemky spadajú do obvodu Jednoduchých pozemkových úprav, ktoré sa v súčasnosti realizujú  v tejto časti a v rámci nich sa vyčleňuje z nich koridor komunikácie pokračovania Spartakovskej ulice. Ako uvádzajú v žiadosti, uskutočnili sa viaceré rokovania a vlastníci deklarovali ochotu podieľať sa pomerne na vyčlenení tohto koridoru  v prospech mesta a zástupcovia mesta prezentovali stanovisko, že majú záujem na realizácii výstavby bytov v tejto lokalite.

Súčasne má mesto záujem riešiť celú lokalitu Prúdy II a využiť stavebne aj svoje pozemky na výstavbu bytov a výsadbu zelených plôch. Po schválení Zmeny územného plánu tejto lokality   by presnejšie regulatívy určil prerokovaný a schválený Územný plán zóny Prúdy II.
Návrhom sa zaoberala  Komisia stavebná, územného plánovania a dopravy MZ na svojom zasadnutí dňa 22. 11.2021  a tá odporučila schváliť mestskému zastupiteľstvu povolenie na spracovanie tejto zmeny.

Zmena ÚPN mesta Trnava, lokalita C – IBV Za traťou IV/C

Lokalita Za traťou je dynamicky sa rozvíjajúca lokalita, v ktorej za posledné roky pribudli desiatky rodinných domov. Územie s názvom Za traťou IV/a a IV/b je najbližšie ležiace k severnému rybníku. Majitelia pozemku s parc.č. 1835 KN E, ktorý je pokračovaním tejto etapy smerom na sever, pán Róbert Gašparík a pani Irena Hojová, chcú preklasifikovať súčasný stav  pozemku z ornej pôdy  na nízkopodlažnú zástavbu,  nakoľko majú záujem o ďalší rozvoj danej lokality pre individuálnu bytový výstavbu. K žiadosti  doložili aj grafický návrh, ktorý navrhuje na tomto pozemku cca 120 rodinných domov..

Žiadajú preto zmeniť územný plán bez funkčného kódu neurbanizovaného územia (orná pôda) na možnosť výstavby nízkopodlažnej zástavby (rodinné domy).

Zámer je potrebné upraviť nakoľko do západnej časti zasahuje ochranné pásmo židovského cintorína.  Vzhľadom aj na počet rodinných domov a aj vzhľadom na existujúcu lokalitu, je potrebné vyčleniť v rámci tejto zóny aj plochu pre základnú vybavenosť. Územný plán, jeho záväzná časť, pre funkčný kód A.01 totiž stanovuje v doplňujúcich ustanoveniach povinnosť „v rámci navrhovaných obytných zón a blokov RD je potrebné vymedziť plochy pre vybudovanie občianskej vybavenosti pre rezidentov (obchod, služby) v rozsahu min. 5% plôch výmery primárnej funkcie“ 
V štúdii je potrebné doriešiť  zelenú plochu a detské ihrisko pre obyvateľov zóny v zmysle VZN č. 466 v znení neskorších noviel a zmien:

„ - parkovo upravenú plochu s vybavenosťou, alternatívne verejne dostupné priestranstvo upravené zeleňou, mobiliárom a vybavenosťou pre relax a spoločenské kontakty rezidentov povinne riešiť v nových zónach bývania v dostupnosti do 300 m;

-
minimálna veľkosť parkovo upravenej plochy, resp. verejne dostupného priestranstva upraveného zeleňou najmenej 10% kompaktných plôch z výmery jednotlivých stavebných pozemkov, resp. minimálne 0,5 ha veľkosť a vymedzenie budú určené v územnom pláne zóny alebo v urbanistickej štúdii v závislosti od špecifík územia a jednotlivých mestských častí;

Z dopravného hľadiska nie je napojenie pozemku v súlade s pokračovaním budúceho západného dopravného prepojenia. Napojenie lokality na západné dopravné prepojenie nespĺňa šírkové bezpečnostné vzdialenosti, ďalej je potrebné návrh doplniť o plochy verejnej zelene a poprípade aj vyčleniť územie pre nevyhnutnú občiansku vybavenosť
OÚRaK neodporúča povolenie na spracovanie Zmeny ÚPN, nakoľko je potrebné spracovať komplexne dopravné posúdenie celej lokality vzhľadom na jej pribúdajúce dopravné zaťaženie. Na základe vyššie uvedeného bude potrebné spracovať v zmysle platného ÚPN mesta Trnava Územný plán zóny, ktorý bude regulovať potrebné parametre pre budúcu výstavbu. 
Návrhom sa zaoberala  Komisia stavebná, územného plánovania a dopravy MZ na svojom zasadnutí dňa 22.11.2021  a tá neodporučila schváliť mestskému zastupiteľstvu povolenie na spracovanie tejto zmeny.

Zmena ÚPN, lokalita D – LC – výroba a oprava kolies

Firma PROGRES-team s.r.o., ktorá zastupuje investora ŽELOS spol. s.r.o predložila žiadosť o zmenu územného plánu,  ktorý chcú preklasifikovať súčasný stav pozemku parc.č. 9147/4 o výmere 5600 m2 vedených ako zastavané plochy a nádvoria (železničná plocha) na prevádzku v zmysle stanoviska k investičnému zámeru, ktoré mesto vydalo 24.5.2021 pod. .č. 37563-71041/21. Pozemok sa nachádza pri Coburgovej ulici, južnejšie od železničnej trate. Zo západnej strany je bývalý areál TAZ, z južnej strany plocha pre viacpodlažnú bytovú výstavbu s existujúcim bytovým domom a z východnej strany sú plochy pre nezávadné služby a bývanie.. 
Zámerom majiteľa je na pozemku vystavať objekty pre prevádzku opravu a montáž dvojkolies pre železničné vozne. Pracovné výkony ako sa uvádza v správe pozostávajú zo sústružníckej práce na kolosústruhu a čistenie a odmasťovanie   odmasťovacom zariadení. Súčasťou činnosti je aj povrchová úprava diskov kolies nanášaním farieb v striekacej kabíne. Celková produkcia v novonavrhovanej prevádzke bude 3500 ks dvojkolies za rok.. Odvoz kolies plánuje realizovať železničnou vlečkou a kamiónmi po Coburgovej ulici.

Je preto požadovaná zmena územného plánu z plôch železníc na  plochy a bloky priemyselnej výroby, výrobných služieb a stavebnej výroby

OÚRAK neodporúča povolenie na spracovanie Zmeny ÚPN, nakoľko sa zámer nachádza v tesnom dotyku na obytnú funkciu.
Návrhom sa zaoberala  Komisia stavebná, územného plánovania a dopravy MZ na svojom zasadnutí dňa 22. 11.2021  a tá neodporučila schváliť mestskému zastupiteľstvu povolenie na spracovanie tejto zmeny.

Zmena ÚPN, lokalita E – autosalón ŠKODA
O zmenu územného plánu pri Nitrianskej ulici požiadal pán Branislav Skukálek a pani Jana Skukálková, ktorí chcú preklasifikovať súčasný stav pozemkov mestotvorná polyfunkcia na plochy a bloky areálov zariadení mestotvorných podnikateľských aktivít, komercie a služieb. Pozemky priamo susedia s lokalitami podnikateľských aktivít, komercie a služieb a sú totožné s podnikateľskou aktivitou autosalónu a servisu ŠKODA.

Na pozemkoch sa v minulosti podľa vtedajšieho územného plánu do roku 2004 nachádzala plocha zelene. Manželia Skukálkoví požiadali o zmenu územného plánu s tým, že na pozemkoch chcú vybudovať predajňu kvetov, súvisiacu funkciu pre blízke cintoríny. Na tento zámer aj dostali stavebné povolenie. Na základe tejto žiadosti bol aj zmenený územný plán na B.01 – mestotvornú polyfunkciu.  V roku 2005 začali výstavbu nie predajne kvetov, ale autosalónu so servisom a požiadali o zmenu stavby pred dokončením, čo im nakoniec bolo vyhovené, nakoľko sa nezistil rozpor s verejným záujmom a táto funkcia nebola v predmetnej ploche ako neprípustná. V roku 2014 začali bez povolenia realizovať prístavbu stavby, na ktorú dostali dodatočné stavebné povolenie na základe rozhodnutia dodatočného povolenia. 

Medzitým sa upravovali prípustné funkcie a neprípustné funkcie v územnom pláne vo funkčných kódoch a autoservisy sa stali v plochách mestotvornej polyfunkcie neprípustnými. 
V zmysle toho požadujú  majitelia zmeniť územný plán z mestotvornej polyfunkcie na plochy a bloky areálov zariadení mestotvorných podnikateľských aktivít, komercie a služieb, funkčný kód B.06.
OÚRaK nesúhlasí so zmenou funkčného kódu z B 01 na B06, keďže v tesnom kontakte sa nachádza penzión a taktiež pietne miesto – cintoríny. 
Návrhom sa zaoberala  Komisia stavebná, územného plánovania a dopravy MZ na svojom zasadnutí dňa 22. 11.2021  a tá neodporučila schváliť mestskému zastupiteľstvu povolenie na spracovanie tejto zmeny.

V prípade povolenia spracovania  týchto zmien bude obstaraný návrh  zmeny, predložený na verejnoprávne prerokovanie v zmysle zákona č. 50/1976 Zb. o územnom plánovaní a stavebnom poriadku (stavebný zákon).  K nemu sa vyjadria dotknuté orgány, organizácie, právnické, fyzické osoby a dotknuté obce . Súbežne bude prebiehať proces posudzovania vplyvov činnosti na životné prostredie (SEA). Po prerokovaní a obdržaní záverečného kladného stanoviska od Okresného úradu odboru výstavby a bytovej politiky v zmysle § 25 zákona č. 50/1976 Zb. bude materiál  predložený na rokovanie mestského zastupiteľstva na jeho schválenie. Záväzná časť bude vyhlásená VZN, ktorej návrh bude zverejnený na pripomienkovanie minimálne 21 dní pred mestským zastupiteľstvom a po jeho schválení vyvesený na 30 dní, aby sa stal doplnkom územného plánu mesta. Právoplatnosť nadobudne 15 dní po vyvesení.

Povolenie na  spracovanie Zmien ÚPN (Územného plánu) mesta Trnava

Zmena ÚPN, lokalita A – Jačmenná ulica

                                                                                              

Zmena územného plánu by upravila výkresovú aj textovú časť územného plánu. Zmena funkčného kódu z kódu B.06 na plochu bez funkčného kódu  (orná pôda).
Zmena ÚPN, lokalita B – Obytná zóna Prúdy II 

Zmena územného plánu bude spočívať v zmene textovej, záväznej aj smernej časti s taktiež výkresovej. V súčasnosti je na ploche viacero funkčných kódov ako napr. funkčný kód B.06 plochy a bloky areálov a zariadení mestotvorných podnikateľských aktivít, komercie a služieb A.06 viacpodlažná zástavba a plocha zelene – plochy parkov. Okrem zmeny z prognóznej etapy na etapu návrhovú by prišlo aj k možnej  úprave – preskupeniu funkcií.
Zmena ÚPN mesta Trnava, lokalita C – IBV Za traťou IV/C

Zmena v tejto lokalite preklasifikuje ornú pôdu na plochu pre individuálnu bytovú výstavbu formou rodinných domov, vybavenosť a plochu zelene. Zmena bude v grafickej aj textovej časti.
Zmena ÚPN, lokalita D – LC – výroba a oprava kolies

Návrh zmeny v tejto lokalite by zmenil plochu železníc na plochu C.02 – plochy a bloky priemyselnej výroby, výrobných služieb a stavebnej výroby v grafickej časti územného plánu a aj v oboch textových častiach.
Zmena ÚPN, lokalita E – autosalón ŠKODA

V tejto lokalite by prišlo k zmene funčného kódu z B.01 – mestotvornej polyfunkcie na plochu B.06 – plochy a bloky areálov a zariadení podnikateľských aktivít, komercie a služieb a to v textovej časti aj v grafickej.
Príloha č.1

[image: image1.wmf]Situácia na ortofotomape – lokalita A
Príloha č. 2

Výrez z ÚPN s vyznačením lokality B

Príloha č.3
Urbanistický návrh – lokalita C

Príloha č. 4
Výrez z ÚPN – lokalita D

Príloha č. 5

Výrez z ÚPN s vyznačením lokality E

